
ŠAKIŲ RAJONO SAVIVALDYBĖS ADMINISTRACIJOS INFORMACINIŲ SISTEMŲ DUOMENŲ SAUGOS NUOSTATAI


I. BENDROSIOS NUOSTATOS


Šakių rajono savivaldybės administracijos (toliau − Savivaldybės administracija) informacinių  sistemų duomenų saugos nuostatai (toliau – saugos nuostatai) nustato principus ir taisykles, užtikrinančias saugų elektroninės informacijos tvarkymą Savivaldybės administracijos informacinėse sistemose.
	2. Saugos nuostatuose vartojamos sąvokos:
	Administratorius – savivaldybės administracijos valstybės tarnautojas ar darbuotojas, dirbantis pagal sutartį, užtikrinantis informacinių sistemų veikimą ir saugą.
	Elektroninės informacijos saugos incidentas – įvykis ar veiksmas, kuris gali sudaryti neteisėto prisijungimo prie informacinės sistemos galimybę, sutrikdyti ar pakeisti informacinės sistemos veiklą, sunaikinti, sugadinti ar pakeisti elektroninę informaciją, panaikinti ar apriboti galimybę naudotis elektronine informacija, sudaryti sąlygas neleistinai pasisavinti elektroninę informaciją ją paskleisti ar kitaip panaudoti.
	Informacinės sistemos naudotojas – valstybės tarnautojas ar darbuotojas, dirbantis pagal darbo sutartį, turintis teisę naudotis informacinės sistemos ištekliais numatytoms funkcijoms atlikti.
	Informacinės sistemos saugos įgaliotinis – savivaldybės administracijos direktoriaus paskirtas valstybės tarnautojas ar darbuotojas, dirbantis pagal darbo sutartį, koordinuojantis ir prižiūrintis saugos politikos įgyvendinimą.
	Kitos saugos nuostatuose vartojamos sąvokos atitinka sąvokas nustatytas Lietuvos Respublikos įstatymuose ir kituose teisės aktuose bei Lietuvos standartuose LST ISO/IEC 27001:2006 ir LST ISO/IEC 27002:2006.
	3. Informacinių sistemų saugos nuostatų tikslas – sudaryti sąlygas saugiai automatiniu būdu tvarkyti elektroninę informaciją Šakių rajono savivaldybės administracijos informacinėse sistemose.
	4. Saugos nuostatai privalomi visiems Savivaldybės administracijos informacinių sistemų naudotojams.
	5. Savivaldybės administracijos direktoriaus tvirtinamos saugaus elektroninės informacijos tvarkymo taisyklės, informacinių sistemų veiklos tęstinumo valdymo planas ir informacinių sistemų naudotojų administravimo taisyklės yra duomenų saugos nuostatuose nustatytą duomenų saugos politiką įgyvendinantys teisės aktai.
	6. Informacinių sistemų saugos nuostatai parengti vadovaujantis Bendrųjų elektroninės informacijos saugos reikalavimų bei Saugos dokumentų turinio gairių aprašais, patvirtintais Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Valstybės informacinių sistemų, registrų ir kitų informacinių sistemų klasifikavimo ir elektroninės informacijos svarbos nustatymo gairių aprašo patvirtinimo“ ir kitais teisės aktais, reglamentuojančiais duomenų tvarkymo teisėtumą.
	7. Pagrindinės elektroninės informacijos saugumo užtikrinimo kryptys:
	7.1. fizinė elektroninės informacijos priemonių (patalpos, tarnybinės stotys, elektroninės informacijos perdavimo įranga, programinė įranga) apsauga;
	7.2. organizacinių saugaus darbo su duomenimis priemonių įgyvendinimas ir kontrolė (informacinių sistemų naudotojų teisių, įpareigojimų, atsakomybės ribų, detalių elektroninės informacijos tvarkymo ir administravimo taisyklių nustatymas).
	8. Savivaldybės administracijos skyrių, seniūnijų, valstybės tarnautojų, neįeinančių į struktūrinius padalinius, savivaldybės kontrolieriaus tarnybos, kuriems taikomi saugos nuostatų reikalavimai, adresai:

	Eil.
	Pavadinimas
	Adresas

	Nr.
	
	

	1.
	Bendrųjų reikalų skyrius
	Bažnyčios g. 4, LT-71120 Šakiai

	2. 
	Biudžeto, turto ir strateginio planavimo skyrius
	Bažnyčios g. 4, LT-71120 Šakiai

	3.
	Centralizuotos buhalterijos skyrius
	Bažnyčios g. 4, LT-71120 Šakiai

	4. 
	Kultūros ir turizmo skyrius
	Bažnyčios g. 4, LT-71120 Šakiai

	5.
	Socialinės paramos skyrius
	Bažnyčios g. 4, LT-71120 Šakiai

	6.
	Švietimo, sporto ir jaunimo reikalų skyrius
	Bažnyčios g. 4, LT-71120 Šakiai

	7.
	Teisės, personalo ir civilinės metrikacijos skyrius
	Bažnyčios g. 4, LT-71120 Šakiai

	8.
	Ūkio, architektūros ir investicijų skyrius
	Bažnyčios g. 4, LT-71120 Šakiai

	9.
	Žemės ūkio ir kaimo reikalų skyrius
	Bažnyčios g. 4, LT-71120 Šakiai

	10.
	Savivaldybės kontrolieriaus tarnyba
	Bažnyčios g. 4, LT-71120 Šakiai

	12.
	Specialistai (jaunimo reikalų koordinatorius, savivaldybės gydytojas)
	Bažnyčios g. 4, LT-71120 Šakiai

	13.
	Meras, mero pavaduotojas
	Bažnyčios g. 4, LT-71120 Šakiai

	14.
	Mero politinio pasitikėjimo valstybės karjeros tarnautojai
	Bažnyčios g. 4, LT-71120 Šakiai

	15.
	Barzdų seniūnija
	Barzdų sen., LT-71282 Šakių r.

	16.
	Gelgaudiškio seniūnija
	Gelgaudiškio sen., Taikos g. 51a, LT-71430 Šakių r.

	17.
	Griškabūdžio seniūnija
	Griškabūdžio sen., J. Jablonskio g. 2, LT-71293 Šakių r.

	18.
	Kidulių seniūnija
	Kidulių sen., Ateities g. 1, LT-71404 Šakių r.

	19.
	Kriūkų seniūnija
	Kriūkų sen., Mokyklos g. 1, LT-71216 Šakių r.

	20.
	Lekėčių seniūnija
	Lekėčių sen., Kauno g. 15c, LT-71226 Šakių r.

	21.
	Lukšių seniūnija
	Lukšių sen., A. Tatarės g. 35, LT-71180 Šakių r.

	22.
	Kudirkos Naumiesčio seniūnija
	Kudirkos Naumiesčio sen., S. Dariaus ir Girėno g. 24, LT-71317 Šakių r.

	23.
	Plokščių seniūnija
	Plokščių sen., LT-71483 Šakių r.

	24.
	Sintautų seniūnija
	Sintautų sen., P. Vaičaičio g. 32, LT-71336 Šakių r.

	25.
	Slavikų seniūnija
	Slavikų sen., LT-71361 Šakių r.

	26.
	Sudargo seniūnija
	Sudargo sen.,  LT-71074 Šakių r.

	27.
	Šakių seniūnija
	Šakių sen., Bažnyčios g. 10/12, LT-71120 Šakiai

	28.
	Žvirgždaičių seniūnija
	Žvirgždaičių sen., A. Liorentienės g. 18, LT-71305 Šakių r.



	9. Šakių rajono savivaldybės administracijos direktorius, kaip Informacinių sistemų (toliau – IS) valdytojas:
	9.1. skiria IS saugos įgaliotinį bei kitus darbuotojus, dirbančius informacinių sistemų tvarkytojais;
	9.2. kontroliuoja, kad IS būtų tvarkomos vadovaujantis šiais IS saugos nuostatais ir kitais teisės aktais;
	10. IS tvarkytojų vadovų (skyrių ir tarnybų vedėjų, seniūnų) funkcijos ir atsakomybė:
	10.1. rūpinasi IS saugumu, vykdo IS valdytojo nurodymus;
	10.2. atsako už IS saugos reikalavimų atitiktį galiojantiems teisės aktams ir šiems Informacinių sistemų saugos nuostatams;
	10.3. užtikrina, kad IS tvarkytojo darbuotojai – Savivaldybės administracijos valstybės tarnautojai ar darbuotojai, dirbantys pagal darbo sutartį, kurie tvarko ar naudojasi IS ištekliais numatytoms funkcijoms atlikti, laikytųsi nuostatų, išvardintų saugos nuostatuose ir saugos politiką įgyvendinančiuose teisės aktuose;
	11. IS saugos įgaliotinio funkcijos ir atsakomybė:
	11.1. teikia IS valdytojo vadovui pasiūlymus dėl IS saugos dokumentų priėmimo, keitimo ar panaikinimo;
	11.2. koordinuoja elektroninės informacijos saugos incidentų tyrimą;
	11.3. pasirašytinai supažindina IS tvarkytojų darbuotojus su saugos nuostatais ir saugos politiką įgyvendinančiais teisės aktais bei atsakomybe už šių reikalavimų nesilaikymą;
	11.4. organizuoja IS tvarkytojų darbuotojų kvalifikacijos tobulinimą duomenų saugos klausimais, reguliariai jiems primena saugumo problemas;
	11.5. organizuoja IS rizikos vertinimą;
	11.6. atlieka kitas IS valdytojo vadovo jam priskirtas funkcijas informacinių sistemų saugos klausimais;
	11.7. atsako už IS saugos politikos įgyvendinimo organizavimą bei IS saugos reikalavimų atitiktį galiojantiems Lietuvos Respublikos teisės aktams.
	12. IS administratoriaus funkcijos ir atsakomybė:
	12.1. atsako už IS funkcionavimą;
	12.2. įvertina IS naudotojų pasirengimą dirbti su informacine sistema ir suteikia jiems teisę naudotis informacinės sistemos galimybėmis priskirtoms funkcijoms atlikti;
	12.3. rengia pasiūlymus IS kūrimo, palaikymo, priežiūros ir duomenų saugos klausimais;
	12.4. atlieka IS sudarančių komponentų (kompiuterių, operacinių sistemų, duomenų bazių valdymo sistemų, taikomųjų programų sistemų, ugniasienių, duomenų perdavimo tinklų) administravimą, pažeidžiamų vietų ir saugos reikalavimų atitikties nustatymą;
	12.5. registruoja ir informuoja IS saugos įgaliotinį apie elektroninės informacijos saugos incidentus ir teikia pasiūlymus.
	13. Duomenų sauga IS užtikrinama vadovaujantis:
	13.1. Lietuvos Respublikos asmens duomenų teisinės apsaugos įstatymu;
	13.2. Lietuvos Respublikos valstybės informacinių išteklių valdymo įstatymu;
	13.3. Lietuvos Respublikos kibernetinio saugumo įstatymu;
	13.4. Bendraisiais elektroninės informacijos saugos valstybės ir įstaigų informacinėse sistemose reikalavimais, patvirtintais Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Valstybės informacinių sistemų, registrų ir kitų informacinių sistemų klasifikavimo ir elektroninės informacijos svarbos nustatymo gairių aprašo patvirtinimo“;
	13.5. Lietuvos standartais LST ISO/IEC 27001 „Informacinės technologijos. Saugumo metodai. Informacijos saugumo valdymo sistemos. Reikalavimai“, LST ISO/IEC 27002 „Informacinės technologijos. Saugumo metodai. Informacijos saugumo kontrolės priemonių praktikos nuostatai“.

II. ELEKTRONINĖS INFORMACIJOS SAUGOS VALDYMAS


14. Vadovaujantis Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo 9.4 ir 9.5 punktais, Savivaldybės administracijos IS elektroninė informacija priskiriama vidutinės svarbos informacijos kategorijai.
	15. Savivaldybės administracijos darbuotojai dirba šiomis informacinėmis sistemomis, posistemėmis, programomis, duomenų grupėmis:

	Pavadinimas
	Duomenų
	Duomenų 

	
	valdytojas
	tvarkytojas

	Valstybinės žemės nuomos mokesčių administravimo IS MASIS
	
	

	Socialinių paslaugų IS SPIS. Soc. PARAMA
	
	

	Biudžeto apskaitos IS BIUDŽETAS
	
	

	Biudžeto apskaitos IS BIUDŽETAS VS
	
	

	Buhalterinės apskaitos IS 
	
	

	Moksleivių ir mokytojų IS ŠVIS
	
	

	Gyvenamosios vietos deklaravimo duomenų ir gyvenamosios vietos neturinčių asmenų apskaitos duomenų tvarkymo IS
	
	

	Valstybės tarnautojų duomenų registras „Vataras“
	
	

	Žemės ūkio mašinų registras
	
	

	Ūkininkų registras
	
	

	Kaimo verslo registras
	
	

	Gyvulių registras
	
	

	Pieno kvotų registras
	
	

	Žemės ūkio ir kaimo valdos registras
	
	

	Pasėlių deklaravimo IS
	
	

	Leidimų statybai, rekonstrukcijai išdavimo IS 
	
	

	Sąmatų sudarymo IS
	
	

	Asmenų (šeimų), turinčių teisę į savivaldybės socialinį būstą, sąrašų sudarymo IS PARAMA 
	
	

	Elektroninių viešųjų paslaugų IS
	
	

	Elektroninė draudėjų aptarnavimo sistema EDAS
	
	



	16. IS saugos įgaliotinis, atsižvelgdamas į Vidaus reikalų ministerijos išleistą metodinę priemonę „Rizikos analizės vadovas“, Lietuvos ir tarptautinius „Informacijos technologija. Saugumo technika“ grupės standartus, kasmet organizuoja visų informacinių sistemų rizikos įvertinimą. Prireikus saugos įgaliotinis gali organizuoti neeilinį IS rizikos įvertinimą.
	17. IS rizikos įvertinimas išdėstomas rizikos įvertinimo ataskaitoje. Rizikos įvertinimo ataskaita rengiama atsižvelgiant į rizikos veiksnius, galinčius turėti įtakos informacijos saugai.  	
	18. Duomenų pažeidimo rizikos veiksniai ir galimi padariniai pateikiami lentelėje:

	
	Įtaka
	Žala įstaigos
	Neskelbtina
	Įtaka

	
	organizacijos
	prestižui ir
	informacija
	trečiųjų

	Rizikos veiksniai
	darbui
	patikimumui
	patenka į
	asmenų

	
	
	
	pavojų
	informacijai

	
	
	
	
	ir jos

	
	
	
	
	saugumui

	Netyčiniai vidiniai ir išoriniai
Subjektyvūs veiksniai:
	
	
	
	

	Duomenų įvedimo ir šalinimo klaidos
	N
	N
	R
	N

	Elektros srovės tiekimo nutraukimas
	K
	K
	N
	N

	Kiti fiziniai eksploatavimo įrangos sutrikimai (kompiuterinės įrangos gedimai, duomenų perdavimo tinklais sutrikimai)
	R
	R
	N
	N

	Programinės įrangos klaidos
	R
	R
	R
	N

	Kompiuterių virusai
	R
	R
	N
	N

	Informacijos nuskaitymas iš remontuoti išvežamos kompiuterinės įrangos
	N
	N
	R
	N

	Neteisinga saugumo užtikrinimo sistema
	K
	R
	K
	K

	Kitos darbuotojų klaidos (kompiuterinės kvalifikacijos stoka)
	N
	N
	N
	N

	Tyčiniai subjektyvūs veiksniai:
	
	
	
	

	Nesankcionuotas įsibrovimas į sistemą iš išorės
	K
	R
	R
	R

	Nesankcionuotas įsibrovimas į sistemą iš vidaus
	K
	R
	R
	R

	Neteisinga saugumo užtikrinimo sistema (jau planavimo etape) arba sąmoningi jos pažeidimai
	K
	K
	K
	K

	Nutrauktas elektros energijos tiekimas
	K
	K
	N
	N

	Kiti fiziniai sistemos pažeidimai (nutrauktas ryšys ir t. t.)
	R
	R
	N
	N

	Nustatytų eksploatavimo taisyklių pažeidimai
	N
	N
	N
	N

	Centrinių serverių vagystės
	K
	K
	K
	R

	Komutacinės technikos vagystės
	R
	R
	N
	N

	Vartotojų kompiuterių įrangos vagystės
	N
	N
	N
	N

	Nenugalimų jėgų veiksniai (force majeure)  (žaibas, gaisras, potvynis ir t. t.)
	K
	K
	N
	N



	Lentelėje pateikiamų duomenų pažeidimo rizikos laipsnių žymėjimai: 
		N – nereikšmingas,
		R – reikšmingas,
		K – kritinis.
	19. Atsižvelgdamas į rizikos įvertinimo ataskaitą, Informacinių sistemų valdytojas prireikus tvirtina rizikos įvertinimo ir rizikos valdymo priemonių planą, kuriame numatomas techninių, administracinių ir kitų išteklių poreikis rizikos valdymo priemonėms įgyvendinti.
[bookmark: _GoBack]	20. Siekdamas užtikrinti saugos nuostatuose ir saugos politiką įgyvendinančiuose teisės aktuose nustatytų reikalavimų įgyvendinimo organizavimą ir kontrolę, IS saugos įgaliotinis, vadovaudamasis Informacinių technologijų saugos atitikties vertinimo metodika, patvirtinta Lietuvos Respublikos vidaus reikalų ministro 2004 m. gegužės 6 d. įsakymu Nr. 1V-156 „Dėl informacinių technologijų saugos atitikties vertinimo metodikos patvirtinimo“, ne rečiau kaip kartą per metus organizuoja informacinių technologijų saugos atitikties įvertinimą, kurio metu:
	20.1. įvertinama saugos nuostatų, saugos politiką įgyvendinančių teisės aktų ir realios duomenų saugos situacijos atitiktis;
	20.2. tikrinama IS tarnybinėse stotyse ir ne mažiau kaip 10 procentų atsitiktinai parinktų IS tvarkytojų kompiuterinėse darbo vietose įdiegta programinė įranga;
	20.3. peržiūrima IS administratoriui, IS tvarkytojams ir naudotojams suteiktų teisių atitiktis jų vykdomoms funkcijoms;
	20.4. įvertinamas pasirengimas užtikrinti IS veiklos tęstinumą įvykus saugos incidentui.
	21. Atlikus informacinių technologijų saugos atitikties vertinimą, rengiamas pastebėtų trūkumų šalinimo planas, kurį tvirtina, paskiria atsakingus vykdytojus ir nustato įgyvendinimo terminus Savivaldybės administracijos direktorius. 	
	22. Techninės, programinės ir organizacinės elektroninės informacijos saugos priemonės pasirenkamos, kad būtų užtikrintas IS veiklos tęstinumas patiriant kuo mažiau išlaidų  ir kad būtų saugus IS naudotojų darbas.

III. ORGANIZACINIAI IR TECHNINIAI REIKALAVIMAI

	23. Informacinių sistemų saugai yra taikomos tam tikros programinės įrangos naudojimo nuostatos:
	23.1. IS naudotojai identifikuojami ir jiems suteikiamos teisės IS pagal suteiktą identifikatorių ir atitinkamą slaptažodį;
	23.2. tarnybinėse stotyse bei IS tvarkytojų kompiuterinėse darbo vietose įdiegta legali ir nuolat atnaujinama programinė įranga (operacinės sistemos su naujaisiais pataisymais);
	23.3. operacinių sistemų ir taikomųjų programų sąranka parenkama tokiu būdu, kad būtų užtikrintas didžiausiai saugumo lygis;
	23.4. tarnybinėse stotyse, IS tvarkytojų kompiuterinėse darbo vietose įdiegiama antivirusinė programinė įranga, kuri nuolat atnaujinama.
	23.5. IS elektroninės informacijos perdavimo tinklas atskirtas nuo viešųjų telekomunikacinių tinklų naudojant užkardą (angl. firewall).
	23.6.	Kompiuterių tinklo srautas filtruojamas naudojant turinio filtravimą per įgaliotąjį serverį (angl. proxy).
	24. IS administratorius atsako už atsarginių IS duomenų kopijų darymą ir saugojimą. Kopijų, iš kurių būtų galima atstatyti IS duomenis, darymo ir saugojimo tvarka aprašyta IS saugaus elektroninės informacijos tvarkymo taisyklėse:
	24.1.	elektroninių dokumentų kopijos saugojamos bent keturiose vietose (serveriai, duomenų kaupyklos, atsarginių kopijų talpos).
	24.2.	elektroninė informacija gaunama iš išorinių sistemų automatiniu būdų gaunama ir teikiama tik pagal sutartyse nustatytas specifikacijas ir sąlygas.
	25.	Kompiuterių naudojimas IS naudotojams kontroliuojamas vartotojų valdymo IS:
	25.1. vartotojai gali naudotis kompiuteriu tik prisijungus su vartotojo slaptažodžių ar kitu identifikacijos metodu.
26.	IS naudotojams, savo tarnybinėms ir darbo funkcijoms vykdyti naudojantiems nešiojamuosius, išmaniuosius telefonus ir stacionarius kompiuterius, IS duomenims perduoti kompiuterių tinklais ne savo darbo vietoje turi būti naudojamas kompiuterio įjungimo slaptažodis, papildomas naudotojo tapatybės patvirtinimas ir saugus duomenų šifravimas.


IV. REIKALAVIMAI PERSONALUI

	27. IS saugos įgaliotinis privalo išmanyti pagrindinius informacijos saugos principus.
	28. IS administratorius turi išmanyti informacijos saugos principus, darbą su kompiuterių tinklais, mokėti užtikrinti jų saugumą, taip pat administruoti ir prižiūrėti duomenų bazes, turi būti susipažinęs su saugos nuostatais ir saugos politiką įgyvendinančiais teisės aktais, taip pat kitomis vidaus ir darbo saugos taisyklėmis.
	29. IS tvarkytojų darbuotojai privalo turėti pagrindinių darbo su kompiuteriu įgūdžių, mokėti tvarkyti IS duomenis ir būti susipažinę su saugos nuostatais ir saugos politiką įgyvendinančiais teisės aktais.
	30. IS naudotojai privalo turėti  pagrindinių darbo su kompiuteriu įgūdžių, būti susipažinę su saugos nuostatis ir saugos politiką įgyvendinančiais teisės aktais.
	31. IS tvarkytojai ir IS naudotojai, pastebėję saugos politikos pažeidimų, nusikalstamos veiklos požymių, neveikiančias arba netinkamai veikiančias duomenų saugos užtikrinimo priemones, privalo nedelsdami apie tai pranešti IS saugos įgaliotiniui ir / arba IS administratoriui.
	32. Teisės, personalo ir civilinės metrikacijos skyrius organizuoja naudotojų mokymus duomenų saugumo klausimais.


V. INFORMACINIŲ SISTEMŲ NAUDOTOJŲ SUPAŽINDINIMO SU SAUGOS DOKUMENTAIS PRINCIPAI

	33. IS duomenis gali naudoti tik tie asmenys, kurie susipažinę su saugos nuostatais ir saugos politiką įgyvendinančiais teisės aktais ir raštiškai sutikę laikytis šių teisės aktų reikalavimų.
	34. Už IS naudotojų supažindinimą su saugos nuostatais ir dokumentais, įgyvendinančiais saugos politiką, atsako IS saugos įgaliotinis.
	35. IS naudotojai, pažeidę saugos nuostatų ir kitų saugos politiką įgyvendinančių teisės aktų nuostatas, atsako įstatymų nustatyta tvarka.

